Zegrean, despre decizia CCR în cazul Șoșoacă: Nu am întâlnit astfel de situații. Constituția nu dispune nimic în privința aceasta
Fostul judecător al CCR Augustin Zegrean a declarat, duminică seară pentru Digi24, despre decizia Curții de admitere a contestației candidaturii Dianei Șoșoacă la prezidențiale că nu a mai întâlnit astfel de situații, iar Constituția nu dispune nimic în privința asta. Despre decizia BEC care a respins a doua candidatură depusă de Șoșoacă, fostul magistrat a precizat că Biroul Electoral Central nu mai putea trece peste decizia Curții, deci nu mai avea nicio soluție.